صہیب عالم

صہیب عام   بھارت سے عربی زبان کے مصنف، مؤلف، مترجم اور کالم نگار ہیں۔ انہوں نے عربی میں متعدد کتابیں تصنیف کی ہیں اور کئی کتابوں کے ترجمے بھی کیے ہیں۔ بالخصوص اردو کی کتابوں کا عربی میں ترجمہ کیا ہے بشمول لمحات من التاريخ الحديث لتجار الجزيرة العربية في الهند اور تاریخ اللغۃ العربیۃ ووضعہا فی الہند۔

ولادت اور ابتدائی تعلیم 
ان کی ولادت دسمبر 1979ء میں کبرا خورد گاؤں، پلاموں، جھارکھنڈ، بھارت میں ہوئی۔ ابتدائی تعلیم اپنے گھر پر والد صاحب سے حاصل کی۔ بعد ازاں انہوں نے مدرسۃ الاصلاح، اعظم گڑھ میں داخلہ لیا اور وہاں سے فراغت حاصل کی۔ وہاں سے فراغت حاصل کرنے کے بعد اعلیٰ تعلیم کے لئے بھارت کی دار الحکومت دہلی چلے آئے اور 1998ء جامعہ ملیہ اسلامیہ میں ڈپلوما ان ماڈرن عربک اور 1999ء میں آدوانسڈ ڈپلوما کی ڈگری لی۔ انہوں نے 2000ء میں جامعہ سے عربی زبان و ادب میں گریجویشن کیا اور 2002ء میں جواہر لعل نہرو یونیورسٹی سے عربی میں ایم سے کی ڈگری لی۔ 2007ء میں انہوں نے اپنی پی ایچ ڈی مکمل کی۔ انہوں نے “جدید عربی فکشن پر فلسطینی مزاحمت کا اثر“ (انگریزی :The Impact of Palestinian Resistance on Modern Arabic Fiction) پر اپنا تحقیقی مقالہ پیش کیا۔

تدریسی خدمات 
ڈاکٹر صہیب عالم شعبہ عربی، جامعہ ملیہ اسلامیہ میں اسسٹنٹ پروفیسر ہیں۔ وہ اس عہدہ پر جولائی 2014ء سے فائز ہیں۔ اس سے قبل وہ 2007 تا 2014 اور دہلی یونیورسٹی میں 2013ء میں بطور مہمان استاد کام کر چکے ہیں۔

تصنیفات 
انہوں نے عربی، اردو اور انگریزی میں کئی کتابیں تصنیف کی ہیں۔ ان میں تاریخ اللغہ العربیہ ووضعہا فی الہند، لمحات من التاريخ الحديث لتجار الجزيرة العربية في الهند، ​تاريخ الجزيرة العربيّة وثقافتها في ضوء كُتب الرحلات الهنديّة وغیرہ۔ ان کے علاوہ انہوں نے کئی کتابیں ترجمہ بھی کی ہیں جیسے Mohammad bin Zayed and Education، Hajj Journey،أبو الكلام آزاد وتشكل الأمة الھندیة في مناھضة الاستعمار والسیاسات الطائفیة اور دیگر کتابیں ان کی فہرست میں شامل ہیں۔ انہوں نے سیما سنگھ کی مشہور کتاب Mythbreaker: Kiran Mazumdar-Shaw and the Story of Indian Biotech کا عربر زبان میں بعنوان امرأة عصامية۔۔ كيران مازومدار شاو وحكاية التكنولوجيا الحيوية الهندية ترجمہ کیا۔ یہ کتاب 2021ء میں دائرۃ الثقافہ والسیاحہ ابوظہبی سے شائع ہوئی۔ ان کا دوسرا مشہور ترجمہ صدر جمہوریہ ہند ڈاکٹر اے پی جےعبدالکلام کی مشہور زمانہ خود نوشت سوانح Wings of Fire کاعربی ترجمہ بعنوان أجنحة من نار ہے۔

حوالہ جات 

1979ء کی پیدائشیں
دہلی کی شخصیات
عربی زبان کے مصنفین